Nanowar of Steel

**I Nanowar of Steel** en unna banda heavy metal còmica de Romma, in Italia. O seu nomme parodistego vëgne da l'union de bande de muxica metal i Manowar e i Rhapsody of Fire, e o rapresenta a seu tendensa de satirizzâ o conçetto de "veo" heavy metal, o obbiettivo primmäio de seu cansoin. A seu euvia a ponta sorviatutto à conçeive de referense umoristeghe e de battue in sce questa smersa muxicâ, despesso parodizzando e vie in scê quæ e bande de power metal en piggiæ in quanto e se piggian ben ben in sciô serio.

Into 2006 a banda a scangià nomme da *Nanowar* à *Nanowar of Steel,* pe parodizzâ a band italiaña de power metal Rhapsody dòppo de avei scangiou nomme inte Rhapsody of Fire a caxon de unna bæga legale.

## Istöia
Into 2005 vëgnià pubricou l'album *Other Bands Play, Nanoway Gay!* in scê Jamendo sotta a liçensa de Creative Commons-BY-NC-SA. In sciâ mæxima ciattaforma e sotta à Creative Commons-BY vëgnià pubricou l'album *Into gay Pride Ride.*

Pe l'Arvî do 2012 i l'an transmisso o video de un neuvo scingolo ciammou Giorgio Mastrota, ch'o l'agguantià ciù de 100000 vixoin in scê YouTube in giusto doe settemañe. A canson a devegnià ben ben popolâ in Italia, transmissa da ciù emittente radio e finia fiña ciù vòtte in sciâ televixon naçionâ. Into 2013 i l'incomensan a conlaborâ con Feudalesimo e Libertà, un movimento politico parodistego ch'o l'auspica o retorno do Sacro Impëio Roman e do Feudaleximo in Éuröpa. I l'an dapeu produto un video pe l'agosto do mæximo anno ch'o vegnià trattou da-i pappê naçionæ comme La Repubblica e o reciocchià pe tutta a penisoa italiaña.

Pe luggio do 2019 i l'an produto a canson *Norwegian Reggaeton*. O video o guägnià 800000 vixoin inti primmi 5 giorni e inte un meise 2.8 mioin, devegnindo coscì a seu canson ciù avvoxâ. A canson a l'é un remesccion de metal e reggaeton. O gruppo o l'à misso in mostra Norwegian Reggaeton into spettacolo da televixon spagnòlla Got talent España. Ciù avanti a banda a l'annonçià de voei rapresentâ a Spagna inte l'Eurovision Song Contest. 

Tra i atri scingoli sciortià pe-o dexembre do 2019 *Valhalleluja*, canson de Dënâ mescciâ intra o metal e o gòspel, e into 2020 de mazzo *Sneeztem of a Yawn,* canson in sciô seu vive drento a-a pandemia do COVID-19 into Sud de l'Italia.

À l'incomenso do 2021 i l'an annonçiou *Italian Folk Metal,* pubricou a-i 2 de luggio do 2021. Questo o l'é o seu primmo album intrego tutto scrito inta lengua italiaña.

## Membri

* Potowotominimak (Carlo Alberto Fiaschi) - voxe
* Mr. Baffo (Raffaello Venditti) - voxe, effetti di soin, DJ
* Mohammed Abdul (Valerio Storch) - chitara e tastea, voxe,
* Gattopanceri666 (Edoardo Carlesi) - chitara e basso
* Uinona Raider (Alessandro Milone) - batterie, chitara, voxe

Immaggine:Nanowar of Steel Rockharz 2018 01.jpg|Cantante Potowotominimak
Immaggine:Nanowar of Steel Rockharz 2018 03.jpg|Effetti di soin Mr. Baffo
Immaggine:Nanowar of Steel Rockharz 2018 08.jpg|Chitaristo Mohammed Abdul
Immaggine:Nanowar of Steel Rockharz 2018 07.jpg|Bassisto Gattopanceri666
Immaggine:Nanowar of Steel Rockharz 2018 09.jpg|Batteristo Uinona Raider


## Discografia

### Album in studio

### Album live

### Registraçioin esteise

### Scingoli

## Atri progetti

## Ligammi de feua
* Scito offiçiâ
* NanowaR a-o Metal Storm
* Nanowar MySpace

Categorîa:Muxica